Sky Sports: Nytt United-bud på Fàbregas
Det melder Sky Sports. Forrige uke skal Manchester United ha fått et bud på rundt 240 millioner kroner avslått. Nå har manager David Moyes gravd dypere i lommeboka. Cesc Fàbregas kostet drøyt 300 millioner kroner da han kom til Barcelona fra Arsenal. Manchester United skal nå være villige til å betale 270 millioner - i tillegg til eventuelle bonuser.David Moyes bekreftet i går han er interessert i å hente spanjolen. - Forhåpentlig vil jeg vite mer om en dag eller to. Det er midt på natten hjemme i England og vi vil få mer informasjon de neste dagene om hvordan det går, sa United-sjefen til klubbens egen nettside. Flere av Manchester United-stjernene har sagt at de ønsker Fàbregas hjertelig velkommen. Tidligere lagkamerat i Arsenal, Robin van Persie (29), mener en overgang for spanjolen ville vært gode nyheter. På spørsmål om han ville ønske sin tidligere lagkamerat velkommen, svarte han ifølge Sky Sports:- Han er veldig god og vet hvordan man vinner ting. En slik type vil man alltid ha på laget, har landsmann David de Gea sagt, ifølge TV-kanalen. Barcelonas visepresident har riktignok kommet med en knusende uttalelse, som tyder på at klubben ikke er interessert i å selge. - Barcelona kan forsikre om at vi ikke vil vurdere noen tilbud på Fàbregas. Det er helt utelukket, han er ikke til salgs, sier Josep Maria Bartomeu, ifølge Sky Sports.
David Moyes (50) skal være villig til å bla opp 270 millioner kroner for Barcelona-stjernen Cesc Fàbregas (26).